2.8.2023
SK
Úradný vestník Európskej únie
C 273/13
— kontinentálny, ktorý je zodpovedný za niekedy aj ničivé mrazy a za množstvo slnečného svitu, ktoré prospieva dozrievaniu hrozna v letnom období.
Ľudské faktory Destilát „Eau-de-vie de vin de la Marne / Fine champenoise“ sa tradične vyrába z vín v rámci výroby vína s CHOP „Champagne“, najmä z troch odrôd z oblasti Champagne: Chardonnay, Pinot Noir a Meunier.
Vo vzájomnom pôsobení s pôdnymi a klimatickými podmienkami oblasti a miestnymi postupmi zberu, lisovania hrozna a vinifikácie, ktoré sú zamerané na výrobu šumivého vína, majú vína širokú aromatickú paletu získanú z rozmanitosti odrôd, určitú kyslosť a relatívne nízky obsah alkoholu, čo umožňuje vysokú koncentráciu aróm.
Vína používané na destiláciu sa odoberajú v rôznych fázach výroby vína s CHOP „Champagne“: najmä vo fázach lisovania, kvalitatívneho výberu základných vín, degoržovania.
Majú teda rozmanité vlastnosti, ktoré prispievajú k aromatickej originalite destilátu „Eau-de-vie de vin de la Marne / Fine champenoise“.
Destiláciu vykonávajú liehovarníci s pevným stanoviskom vo vinohradoch, ktorí vykonávajú destiláciu, vyzrievanie a uvádzanie na trh sami a prostredníctvom vinohradníkov, prípadne obchodníkov z oblasti Champagne, alebo ambulantní liehovarníci, ktorí vykonávajú spracovanie pre vinohradníkov.
Príčinná súvislosť Hlavné vlastnosti destilátu „Eau-de-vie de vin de la Marne / Fine champenoise“ sú založené na surovine získanej z výroby vína s CHOP „Champagne“.
Súvislosť medzi výrobkom a zemepisnou oblasťou „Eau-de-vie de vin de la Marne / Fine champenoise“ spočíva na týchto faktoroch: Mimoriadna kvalita hrozna, ktoré sa vypestovalo v oblasti Champagne: Osobitosť vinohradníckej oblasti Champagne je daná jej severnou polohou.
Pôdne a klimatické podmienky zemepisnej oblasti viedli k rozvoju charakteristickej starostlivosti o vinice, ktorá sa prejavuje najmä vo výbere odrôd.
Tri hlavné odrody sú Chardonnay B (29 % vinohradníckej oblasti), Pinot Noir N (38 %) a Meunier N (32 %).
Tieto odrody vo vzájomnom pôsobení s podmienkami danej oblasti poskytujú surovinu, ktorá sa vyznačuje dobrou vyváženosťou medzi kyslosťou a potenciálnym obsahom alkoholom a nízkym obsahom alkoholu.
Tieto vlastnosti, najmä obsah alkoholu, sú priaznivé pre výrobu destilátov: keďže výnos čistého alkoholu je nižší, získaný destilát má koncentrovanejšie arómy.
Paleta odrôd dopĺňa rozmanitosť aróm.
Spracovanie vín získaných z výroby šumivých vín: Miestne postupy zberu, lisovania hrozna a vinifikácie sú zamerané výlučne na výrobu šumivého vína.
Vína používané na výrobu destilátu „Eau-de-vie de vin de la Marne / Fine champenoise“ sa odoberajú z vína s CHOP „Champagne“ v rôznych fázach jeho výrobného postupu: najmä vo fázach lisovania, kvalitatívneho výberu základných vín, degoržovania.
Majú teda rozmanité vlastnosti, ktoré prispievajú k aromatickej originalite destilátu „Eau-de-vie de vin de la Marne / Fine champenoise“.
Know-how liehovarníkov a pivničných majstrov prispieva k tomu, aby sa v destiláte „Eau-de-vie de vin de la Marne / Fine champenoise“ plne prejavili arómy tejto suroviny, či už v prípade bielych destilátov s výrazne kvetinovými, mierne vínovými tónmi, tónmi plodov s bielou dužinou (jablko, hruška), alebo v prípade vyzretých destilátov podľa rôznych fáz vyzrievania, počas ktorého sa v destiláte „Eau-de-vie de vin de la Marne / Fine champenoise“ rozvíjajú drevité tóny s nádychom vanilky, opečeného chleba a svetlého tabaku.
Odkaz na špecifikáciu výrobku https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5